שרידי חומת גטו ורשה

שלט לציון מיקומו של שריד החומה, ברחוב זלוטה 62
שרידי חומת גטו ורשה הם שברי קירות בין בניינים, או קירות מבנים מלפני מלחמת העולם השנייה, המסמנים את הגבול בין גטו ורשה לחלק ה"ארי" (הפולני) של העיר ורשה, לאחר הקמת הגטו ב-16 בנובמבר 1940.

אורכה הכולל של חומת הגטו בשנת 1940 היה כ-18 ק"מ.<ref></ref> בתקופת מלחמת העולם השנייה והשואה, במהלך מרד גטו ורשה ב-1943 ובמהלך מרד ורשה ב-1944 - נהרסו חלקים מהחומות שסגרו על הגטו, ולאחר המלחמה נהרסו יתר החומות. מעט משברי הקירות העוברים בין הבתים השתמרו, וכך גם חלק מקירות המבנים מלפני המלחמה שסימנו את גבול הגטו. שלושה החלקים הידועים ביותר של חומת גטו ורשה ממוקמים בגטו הקטן לשעבר, בחצרות בתי המגורים, ברחוב שנה 55, רחוב זלוטה 62 ורחוב ואליצוב 11.

== מיקומים ==
קטע מחומת גטו ורשה ברחוב שנה 55, ולוח הזיכרון המוצב עליו.
לוחות על שבר חומת הגטו ברחוב זלוטה 62
* רחוב שנה 55 - גבול הגטו סומן על ידי החומה שבין הבתים ברחוב שנה 53 ורחוב שנה 55, בתים שהתקיימו ב-1940. גובה החומה הוא כשלושה מטרים. לוח זיכרון נמצא בצדה המערבי. הלוח הוצב בזכות יוזם ההנצחה, מייצ'יסלב ינדרושצ'אק (Mieczysław Jędruszczak).<ref></ref> בקיר יש חלל של שתי לבנים, שהועברו למוזיאון השואה בוושינגטון בשנת 1989 (העתק של קטע זה של החומה נמצא במוזיאון זה). בצד המזרחי ("הארי"), כיום בחצר בית הספר התיכון על שם הנריק סנקביץ, נמצאת אנדרטה לגבולות הגטו, שנחנכה בינואר 2010.<ref>Robert Rybarczyk: [http://www.zw.com.pl/artykul/442451.html Uciekła z getta, teraz odsłoniła tablicę]. zw.com.pl, 27-01-2010.</ref> אפשר לגשת לשבר חומת הגטו ברחוב שנה 55 מרחוב זלוטה 62. בשנת 2017 פעלו רשויות העיר לשיפוץ החומה וסביבתה. הקיר נגיש מצד בית הספר התיכון. אזור דידקטי והיסטורי נוצר גם בשדרת יוחנן פאולוס השני.<ref>Tomasz Urzykowski. </ref>
* רחוב זלוטה 62 - חומת הגטו היא שבר של קיר-מבנה מלפני המלחמה, שגובהו כ-6 מטרים. יש בו, בין היתר, לוח זיכרון שנחנך ב-26 במאי 1992 על ידי נשיא מדינת ישראל חיים הרצוג במהלך ביקורו הרשמי בפולין, וכן מפה של גטו ורשה. לבנים בודדות מחלק זה של החומה נלקחו למוזיאון לתולדות השואה ביד ושם, ירושלים, ולמוזיאונים לזכר השואה ביוסטון ובמלבורן.
* רחוב ואליצוב 11 - קיר הבניין השייך למבשלת הבירה לשעבר של הרמן יונג עבר שימור. זה היה גבול הגטו מנובמבר 1940 עד אוגוסט 1942. בין 1999 ל-2000, הוא שולב בבניין המשרדים אורום (Aurum).<ref></ref>
* בית קברות יהודי - מנובמבר 1940 עד להוצאת מתחם הקבורה מהגטו בדצמבר 1941, הייתה חומת בית הקברות גבול הרובע הסגור. חומה זו התקיימה ברחובות מלינארסקה, סמנטנה, ספוקוינה וקולסקה. חלקה הצפוני של חומת בית הקברות הייתה ברחוב אוקופובה.
* בנייני בית המשפט העירוני בלשנו (לשעבר רחוב לשנו 53/55, כיום בית המשפט האזורי, שדרת סולידריות 127) - קירות הצד (מצפון, מזרח וממערב) יחד עם הקירות הסוגרים את החצרות הפנימיות של בתי המשפט, לא נכללו בגטו. קירות אלה סימנו את גבול הגטו מנובמבר 1940 עד אוגוסט 1942.
* רחוב כלודנה 41 - מנובמבר 1940 עד דצמבר 1941 היה הקיר הצדדי של בית מגורים זה חלק מגבולו המערבי של הגטו הקטן, שהתקיים מעבר לרחוב ורוניה.
* רחוב קרוכמלנה 4/28 - מנובמבר 1940 עד דצמבר 1941 היה הקיר הצדדי של בית מגורים זה חלק מהגבול הצפוני של הגטו הקטן.
* רחוב אוגרודובה 55 - מנובמבר 1940 עד דצמבר 1941 היה הקיר הצדדי של בית מגורים זה חלק מהגבול המערבי של הגטו הקטן, שנמצא בתחום שמאחורי האחורי של המבנה ברחוב ורוניה.
* רחוב אוקופובה 78 - שבר מהקיר המקיף בנייני מפעל (מצד תחנת הדלק ברחוב סטאווקי, היישר ביציאה מרחוב סמוצ'ה) היה גם חומת הגטו במשך כל תקופת הגטו.
* רחוב סטאווקי 10 - שבר של חומת הגטו מצוי בחלקו האחורי של מתחם בית הספר העל יסודי מספר 1, שהיה גבול האומשלגפלץ.<ref>Krystyna Krzyżakowa. </ref><ref>Dariusz Bartoszewicz: J [http://warszawa.wyborcza.pl/warszawa/1,34889,13994153,Jak_uratowac_mur_Umschlagplatzu__Grozi_zawaleniem.html ak uratować mur Umschlagplatzu?]</ref> בשנת 2014 פורק הקיר ושוחזר לאחר ניקוי הלבנים.<ref>Tomasz Urzykowski: [http://warszawa.wyborcza.pl/warszawa/1,34889,15832382.html Mur przy Umschlagplatz został odbudowany]. </ref>
* רחוב שווייטויירסקה, פינת רחוב נוביניארסקה<ref>Mur getta 1940-1943. </ref> - גבול הגטו סומן כאן על ידי חומה, שחלקה הקטן נמצא בכניסה לחניון תת-קרקעי בגב בניין בית המשפט העליון.

== גלריה ==
<gallery>
קובץ:Fragment muru getta przy ul. Siennej 55 w Warszawie.jpg|רחוב שנה 55
קובץ:Fragment muru getta ul. Sienna 55 w Warszawie 2020.jpg|הנצחת החומה ברחוב שנה 55
קובץ:Zlota60 2.jpg|רחוב זלוטה 62
קובץ:Aurum fragment muru getta Walicow 11.JPG|רחוב ואליצוב 11
קובץ:Smetna - Spokojna 01.JPG|קיר בית הקברות היהודי ברחוב ספוקוינה
קובץ:Sąd na Lesznie od strony wschodniej 05.JPG|בנייני בית המשפט העירוני (מבט ממזרח)
קובץ:Mur dawny Umschlagplatz ulica Stawki.JPG|החלק האחורי של מתחם בתי הספר התיכון וכלכלה מספר 1 ברחוב סטאווקי 10
</gallery>

==ראו גם==
* אנדרטאות גבולות גטו ורשה

== לקריאה נוספת ==
===מפות===
* Getto warszawskie. Współczesny układ ulic i ostańce zabudowy według stanu na marzec 2001 na tle dawnego planu miasta, opracowanie kartograficzne Paweł E. Weszpiński, współczesna treść tematyczna (przebieg ulic i ostańce) רוברט מרצ'ינקובסקי (Marcinkowski);
* Granice przed wielką akcją likwidacyjną, opracowanie kartograficzne Paweł E. Weszpiński [w:]
* ברברה אנגלקינג, Jacek Leociak: Getto warszawskie - przewodnik po nieistniejącym mieście . Warszawa: Wydawnictwo IFiS PAN, 2001.<ref></ref>

==קישורים חיצוניים==

== הערות שוליים ==

קטגוריה:גטו ורשה
קטגוריה:ורשה: מבנים